Mestská časť Bratislava – Nové Mesto
Materiál na rokovanie
Miestneho zastupiteľstva
dňa: 17.04.2012

 

S p r á v a
z kontroly  hospodárenia rozpočtovej organizácie
 Knižnica Bratislava - Nové Mesto
___________________________________________________________________

Predkladá :                                                          	Materiál obsahuje :
---------------                                                                     -------------------------
Ing. Ján Dubravec                                                       	1. Návrh uznesenia
miestny kontrolór	                                  		2. Dôvodovú správu
								3. Správu

Spracovateľ :                                                       	Stanovisko právnej skupiny :
------------------	                                                     --------------------------------------
Ing. Ján Dubravec	                                  	           nie je potreba právneho
miestny kontrolór	                                                     posúdenia

Na rokovanie prizvať :
------------------------------

Mgr. Jana Vozníková
poverená riadením organizácie K B-NM 

Apríl 2012

Návrh uznesenia	

Miestne zastupiteľstvo  

schvaľuje  

Správu z kontroly hospodárenia rozpočtovej organizácie
Knižnica Bratislava - Nové Mesto

a/  s pripomienkami

b/  bez pripomienok

Dôvodová správa

Na základe plánu kontrolnej činnosti útvaru miestneho kontrolóra MČ B-NM              na II.  polrok  2011, schváleného  Miestnym zastupiteľstvom MČ B-NM  uznesením   č. 5/10  dňa  16. júna 2011 a v súlade so Zásadami kontrolnej činnosti samosprávy MČ B-NM,  miestny  kontrolór s pracovníčkami útvaru kontroly vykonal kontrolu rozpočtovej organizácie Knižnica Bratislava - Nové Mesto.
	Cieľom kontroly bolo preveriť finančné hospodárenie kontrolovanej organizácie spôsobené transformáciou preverovanej organizácie z príspevkovej na rozpočtovú organizáciu a tým spôsobenú zmenu hospodárenia, ktorá sa uskutočnila                   k 1.1.2010, na základe uznesenia MZ MČ B-NM  č. 17/08. Kontrola bola zameraná na čerpanie nákladov a výnosov v roku 2009 /príspevková organizácia/ a príjmov      a výdavkov v roku 2010 /rozpočtová organizácia/.

S p r á v a 
z kontroly  hospodárenia rozpočtovej organizácie
 Knižnica Bratislava - Nové Mesto
___________________________________________________________________

	Miestny kontrolór mestskej časti Bratislava - Nové Mesto s pracovníčkami útvaru kontroly vykonal na základe plánu kontrolnej činnosti útvaru miestneho kontrolóra MČ B-NM na II. polrok 2011, schváleného uznesením MZ MČ B-NM         č. 5/10 dňa 16.6.2011 a v súlade so Zásadami kontrolnej činnosti samosprávy MČ   B-NM, kontrolu rozpočtovej organizácie Knižnica Bratislava - Nové Mesto.
	Cieľom kontroly bolo preveriť finančné hospodárenie kontrolovanej organizácie spôsobené transformáciou preverovanej organizácie z príspevkovej na rozpočtovú organizáciu a tým spôsobenú zmenu hospodárenia, ktorá sa uskutočnila                   k 1.1.2010, na základe uznesenia MZ MČ B-NM  č. 17/08. Kontrola bola zameraná na čerpanie nákladov a výnosov v roku 2009 /príspevková organizácia/ a príjmov      a výdavkov v roku 2010 /rozpočtová organizácia/.

Program kontroly bol zameraný na :

1. Knižničný fond - prírastky, úbytky
2. Revíziu knižničného fondu a inventarizáciu majetku
3. Bežné príjmy, resp. výnosy z hlavnej činnosti
4. Bežné výdavky, resp. náklady na hlavnú činnosť

	Zisťovanie stavu na úseku činnosti kontrolovanej organizácii bolo vykonané nepriamou kontrolou, t.j. štúdiom predložených dokladov, súvisiacich s predmetom kontroly, kde bolo zistené nasledovné :  
	
	Zákonom SNR č.518/1990 Zb. zo dňa 22.11.1990 o prechode zakladateľskej alebo zriaďovateľskej funkcie národných výborov na ústredné orgány štátnej správy, orgány miestnej štátnej správy a obce bola vykonaná delimitácia na základe delimitačného protokolu o odovzdaní a prevzatí činnosti, rozpočtu, pohľadávok         a záväzkov medzi Obvodnou ľudovou knižnicou Bratislava III a Miestnym zastupiteľstvom Bratislava-Nové Mesto ako preberajúcou organizáciou.
	Knižnica Bratislava-Nové Mesto /ďalej K B-NM/ bola zriadená Miestnym zastupiteľstvom Bratislava-Nové Mesto na základe Zriaďovacej listiny schválenej dňa 20.12.1990 uznesením č.2/1990 ako príspevková organizácia, napojená na rozpočet MČ B-NM, ktorá hospodárila podľa svojho rozpočtu nákladov a výnosov. Rozpočet organizácie zahŕňal aj príspevok z rozpočtu MČ B-NM a ich finančné vzťahy boli určené záväznými ukazovateľmi, určenými MZ MČ B-NM. Zriaďovacia listina bola upravená dvomi dodatkami. Dodatok č.1 bol schválený uznesením MZ MČ B-NM     č. 12/08 dňa 10.12.2000 a  Zriaďovaciu listinu dával do súladu so zákonom NR SR č.183/2000 Z.z. o knižniciach, v znení neskorších predpisov /n.p./. MZ MČ B-NM,      v zmysle § 15, ods.2, písm. ch/ zákona č. 377/1990 Zb. o hl. m. SR Bratislavy           v znení n.p. na svojom zasadnutí dňa 16.6.2009 uznesením č. 17/08 schválilo Dodatok č. 2 Zriaďovacej listiny K B-NM, ktorým bol zmenený spôsob hospodárenia organizácie, a to na rozpočtovú organizáciu, napojenú na rozpočet MČ B-NM. Predmetný dodatok nadobudol účinnosť dňa 1.1.2010. Ako rozpočtová organizácia  K B-NM hospodári podľa rozpočtu príjmov a výdavkov a svojimi príjmami                   a výdavkami vstupuje do rozpočtu MČ B-NM. 
	 V zmysle Zriaďovacej listiny K B-NM, je predmetom jej činnosti  zabezpečovanie knižnično - informačných služieb, t.j. :
-  utváranie a sprístupňovanie univerzálneho knižničného fondu,
- poskytovanie základných knižnično - informačných služieb vrátane prístupu               k vonkajším informačným zdrojom,
-  organizovanie a uskutočňovanie kultúrno - vzdelávacích podujatí.
	V centrálnej knižnici na Pionierskej ul. sa nachádza 5 pracovísk knižničnej prevádzky, a to oddelenie beletrie pre dospelých, oddelenie pre deti a mládež, oddelenie odbornej literatúry, multimediálna študovňa s hudobným retro-kabinetom    a čitáreň časopisov. Súčasťou organizačnej štruktúry K B-NM sú jej pobočky na Stromovej ul., na Kutuzovovej ul. a na Kolibe - Jeséniovej ul., zabezpečujúce knižničné služby verejnosti.	

	Základnou vnútornou normou organizácie je Knižničný poriadok, ktorého súčasťou je výpožičný poriadok, upravujúci vzájomné vzťahy medzi knižnicou a používateľmi. Uvedená norma je vydaná v súlade so zákonom NR SR č.183/2000 Z.z. o knižniciach, v znení n.p.. Knižničný poriadok je záväzný pre všetky pracoviská knižnice. Fondy, katalógy a zariadenie knižnice sú majetkom MČ B-NM v súlade so zákonom č.278/1993 Z.z. o správe majetku štátu. V čase konania kontroly riaditeľka organizácie predložila kontrolnej skupine vypracovaný nový Knižničný a výpožičný poriadok s Cenníkom služieb platným od 1.1.2012, ktorý je doplnený o Internetový poriadok K B-NM.

Veľmi významnou normou je aj spracovaná „Interná smernica o hospodárení  s finančnými prostriedkami rozpočtu MČ B-NM“, ktorá určuje pravidlá hospodárenia  s rozpočtovými prostriedkami MČ B-NM v organizácii v súlade so zákonom  č.427/2002 Z.z. o rozpočtových pravidlách v znení n.p. a zákonom č.431/2002 Z.z.   o účtovníctve v znení n.p., ktorá ustanovuje rozsah a spôsob vedenia účtovníctva     a zabezpečenie výkonu predbežnej a priebežnej finančnej kontroly v záujme zabezpečenia hospodárneho, efektívneho a účelného vynakladania rozpočtových prostriedkov v súlade so zákonom č.502/2001 Z.z. o finančnej kontrole a vnútornom audite a o zmene a doplnení niektorých zákonov.
Kontrolovaná organizácia účtuje v sústave podvojného účtovníctva podľa opatrenia MF SR č. MF/16786/2007, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov. Organizačné zložky knižnice sú strediská. Účtovníctvo je vedené vo vlastnej réžii. Programové vybavenie obsahuje podsystém účtovníctva a podsystém miezd. Organizácia zostavuje účtový rozvrh podľa ustanovení § 13, zákona č. 431/2002 Z.z. o účtovníctve v znení neskorších predpisov v súlade s rámcovou účtovou osnovou definovanou postupmi účtovania. Účtový rozvrh obsahuje používané syntetické účty, analytické účty potrebné pre zaúčtovanie všetkých účtovných prípadov daného účtovného obdobia a na zostavenie účtovnej závierky a podsúvahové účty. K B-NM  má vypracovanú Smernicu pre vedenie účtovníctva obsahujúcu zoznam účtovných kníh, číselných znakov, symbolov a skratiek, spôsoby oceňovania majetku a záväzkov, odpisovanie dlhodobého majetku, tvorbu a účtovanie opravných položiek, tvorenie rezerv a náležitosti účtovnej závierky. Kontrolou dodržiavania vyššie uvedených náležitostí kontrolná skupina nezistila rozdiely oproti predpísanému stavu.
	V súvislosti s ukončením pracovného pomeru riaditeľky organizácie                 k 30.6.2010, starosta MČ B-NM prípisom  dňa 24.6.2010 potvrdil "Splnomocnenie" zo dňa 11.2.2010 pre Mgr. J. Vozníkovú na právoplatné zastupovanie riaditeľky K B-NM Pionierska 12, BA vo všetkých úkonoch, týkajúcich sa vedenia a prevádzky organizácie v plnom rozsahu a ktoré  zostáva v platnosti po 1.7.2010 až do ďalšieho rozhodnutia. 

k bodu 1/

	Postavenie a úlohy knižníc, ich zriaďovanie, poskytovanie knižnično - informačných služieb verejnosti, ochranu, využívanie a sprístupňovanie historického knižničného dokumentu a historického knižničného fondu upravuje zákon                 č. 183/2000 Z.z. o knižniciach, v doplnení zákona SNR č.27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z.z. o Matici slovenskej. Podrobnosti o spôsobe vedenia odbornej evidencie, vyraďovaní a revízií knižničného fondu v knižniciach ustanovuje v zmysle § 24 citovaného zákona Vyhláška MK SR č. 421/2003. V súlade s uvedenou Vyhláškou MK SR má kontrolovaný subjekt  vydanú internú smernicu. Budovanie knižničných fondov           K B-NM, t.j. nákup, evidenciu, katalogizáciu, ochranu, revíziu a ostatné súvisiace úkony zabezpečuje útvar knižnično - informačných fondov /ÚKIF/.
	Kontrolou dokladov bolo zistené, že  knižničný fond K B-NM k 31.12.2009 tvorilo 139 729 knižničných jednotiek /k.j./, ktorých celková hodnota bola     373.363,28 €. V danom roku predstavoval prírastok pre fondy K B-NM  2 729 k.j.        v celkovej hodnote 18.778,88 €. Z uvedeného počtu prírastku bolo kúpou získaných 2 431 k.j. v hodnote 17.711,- € a darom bolo získaných 298 k.j. v hodnote      1.067,88 €. Bolo zistené, že na pracovisko Koliba - Jeséniova  bolo z celkového počtu prírastku pridelených 193 k.j., na pobočku Kutuzovova - 598 k.j., na pobočku Stromová - 649 k.j. a do centrálnej knižnice - 1 289 k.j..
	Ku dňu 31.12.2010 predstavoval knižničný fond K B-NM 141 164 k.j.               v celkovej hodnote 395.505,41 €, čo je v porovnaní s predchádzajúcim rokom viac     o 1 435 k.j. a 22.142,13 €. Prírastok pre fondy K B-NM predstavoval v uvedenom roku 3 228 k.j. v celkovej hodnote 24.033,93 €, z toho 2.000,- € bola dotácia               z grantového programu MK SR. Z uvedeného počtu prírastku bolo kúpou získaných  3 076 k.j. v hodnote 23.391,41 € a darom bolo získaných 152 k.j. v hodnote 642,52 €. Z prírastkového počtu bolo na pobočku Koliba - Jeséniova pridelených 212 k.j., na pobočku Kutuzovova - 712 k.j., na pobočku Stromová - 731 k.j. a do centrálnej knižnice - 1 573 k.j.
	Kontrolou, zameranou na dodržiavanie ustanovení Vyhlášky MK SR                č. 421/2003 a príslušnej internej smernice v súvislosti s evidenciou knižničného fondu neboli zistené nedostatky. K 31.12. príslušného roka bol poverenými zamestnancami vypracovaný prírastkový zoznam, ktorý je súčasťou odbornej evidencie knižničného fondu. Predmetné zoznamy obsahovali požadované údaje /prírastkové číslo, meno autora, názov k.j., vydavateľa, cenu a i./. Prírastkové zoznamy boli vedené v súlade   s vyššie citovanou Vyhláškou MK SR. Pod jedno prírastkové číslo bola zapísaná len jedna k.j., t.j. bola zabezpečená nezameniteľnosť jednotlivých záznamov.  
	V súvislosti s obstarávaním knižničných dokumentov bolo kontrolou zistené, že K B-NM realizovala ich nákup ako materiál, ktorý bol účtovaný priamo do spotreby a v účtovníctve bol sledovaný len z hľadiska čerpania rozpočtovej položky 633009. Nákup literatúry bol zabezpečovaný bezhotovostne formou osobného výberu, na základe celoročnej objednávky /napr. dodávateľ Belimex s r.o., Ing. I. Lazík, Ikar a.s. a i./. Najväčším dodávateľom kníh v kontrolovanom období bol Pemic - knižný veľkoobchod, ktorý v roku 2009 dodal 1 011 k.j. v hodnote 7.142,- € a v roku 2010 to bolo 1 527 k.j. v hodnote 11.201,- €. 
	Kontrolou zameranou na fakturáciu za nákup literatúry neboli zistené nedostatky. Predmetné  účtovné doklady boli zaevidované v knihe dodávateľských faktúr. Na platobnom poukaze bola podpisom povereného zamestnanca potvrdená kontrola vecného plnenia. Kontrola formálnej správnosti faktúry bola potvrdená vedúcou útvaru ekonomicko - technickej činnosti. Faktúra obsahovala číselný údaj súvisiacej objednávky.
	Taktiež bolo zistené, že v súvislosti s doplňovaním knižničného fondu sa        K B-NM riadi interným predpisom - "Zásadami", upravujúcim kritériá doplňovania knižničného fondu, ako aj kritériá výberu dodávateľa. V predmetnej činnosti pracovala 5 - členná akvizičná komisia. Rozvoz spracovaných kníh na jednotlivé pracoviská bol zabezpečovaný autom, poskytnutým z MÚ B-NM a ich prevzatie  bolo potvrdené  na dodacom liste povereným zamestnancom. 
	Vyraďovanie k.j. bolo uskutočňované priebežne počas kalendárneho roka. Vyradené boli k.j., ktoré nezodpovedali odbornej špecializácii knižnice, boli                 z obsahovej stránky zastarané, boli multiplikátom, príp. duplikátom k.j., boli poškodené. Podkladom na vyradenie bol zoznam k.j., navrhnutých na vyradenie, obsahujúci základné identifikačné údaje. Návrh na vyradenie a zoznam vyraďovaných k.j. bol vypracovaný vyraďovacou komisiou, menovanou riaditeľkou     K B-NM. Vyradenie k.j. bolo schválené riaditeľkou organizácie a vyradené k.j.  boli odpísané záznamom v zozname úbytkov a záznamom v prírastkovom zozname. 
	Zoznam úbytkov tvorí taktiež základnú odbornú evidenciu knižničného fondu.  V súvislosti s vyššie uvedeným, neboli vykonanou kontrolou zistené nezrovnalosti. Kontrolovaná organizácia vypracovala zoznam úbytkov k.j. za sledované obdobie     v súlade s príslušnou Vyhláškou MK SR. Zoznamy obsahovali požadované identifikačné údaje /por.č., meno autora, názov k.j., dôvod vyradenia, cena, rok vyradenia a i./. 
	Preverením bolo zistené, že v roku 2009 bolo vyradených 120 k.j. z pobočky Stromová z dôvodu poškodenia, či zastaranosti a v roku 2010 bolo vyradených          1 793 k.j. z oddelenia pre deti a mládež na Pionierskej ul. z dôvodu neaktuálnosti      a poškodenia. 
	Na základe vyššie uvedených skutočností, kontrolná skupina konštatuje, že výkon činností na  preverovanom úseku je za sledované obdobie na požadovanej úrovni. 

k bodu 2/

V roku 2010 sa v K B-NM v zmysle zákona č.183/2000 Z.z. o knižniciach         a vyhlášky MK SR č.421/2003 Z.z. o odbornej evidencii, vyraďovaní a revízii knižničného fondu uskutočnila revízia knižničného fondu v oddelení pre deti a mládež na Pionierskej 12. 
Riaditeľka organizácie vymenovala dňa 10.6.2010 v súlade so Zásadami vyraďovania a preverovania knižničných fondov /KF/ v K B-NM revíznu komisiu, ktorá stanovila program zahájenia a harmonogram prác na revízii KF na uvedenom stredisku organizácie. Posledná revízia na tomto pracovisku bola vykonávaná v roku 1997.
Kontrolou priebehu a výsledkov revízie KF na pracovisku Pionierska – oddelenia pre deti a mládež bolo zistené, že organizácia použila počítačový modul revízie z programu DaWinci, knihy boli snímané pamäťovou čítačkou ČK, pričom boli denne nahrávané do počítača. Zistené boli nasledovné skutočnosti:
- čiarové kódy brožúr, ktoré boli vytlačené zo SMARTLIBU, boli nesprávne, vytvorili        duplicity s ČK vytlačenými z DaWinci,
- pri niektorých priradených číslach bol správny čiarový kód a nesprávna lokácia,
- pri niektorých priradených číslach bol nesprávny čiarový kód – odlišný,
- starý KF, v ktorom boli čiarové kódy robené priamo v oddelení mal nesprávny ČK,
načítané boli aj knihy, ktoré už boli vyradené,
- zistené boli ČK, ktoré sa nedali načítať.
Počas revízie boli z dôvodu očisty KF vybraté poškodené knihy, ktoré neboli snímané čítačkou. Po zosnímaní celého knižničného fondu bol zoznam čiarových kódov zoradený a porovnaný s databázou a spätne bol vyhotovený zoznam ČK nenájdených v katalógu databázy. Zoznam bol nevyhovujúci, obsahoval len číslo ČK bez iných identifikátorov. K zoznamu boli knihy dohľadávané priamo na regáloch. Bolo zistené, že v zozname sú zahrnuté aj periodiká. Je potrebné v budúcnosti pri revízii ČK vyfiltrovať databázu a vytvoriť stĺpec „sysno fondu“. Spracovaním databázy boli z pôvodne spracovaného zoznamu kódov načítaných pri revízii odstránené  nesprávne kódy.
Organizácia vyhotovila predbežný zoznam strát. Pred definitívnym ukončením revízie bolo potrebné odstrániť všetky zistené nedostatky, uskutočniť opravy v služobnom katalógu a databázach.
Podľa protokolu o revízii zo dňa 30.7.2010 bolo revidovaných 12 960 k.j., z toho zrevidovaných - nájdených bolo 11 167 k.j., chýbajúcich je 1 793 k.j.. V čase konania previerky prebiehalo vyhľadávanie k.j. a chýbajúci stav bol znížený. 
Na základe vyhotovenej zápisnice o priebehu a výsledku revízie daného KF predpokladaný definitívny termín ukončenia revízie s odpisom strát je rok 2012.

	Proces inventarizácie majetku, záväzkov a rozdielu majetku a záväzkov upravuje zákon o účtovníctve č. 431/2002 Z.z. v znení neskorších predpisov v § 29 a 30 a článku 28 odst. 4 a 5 písm. c/ Štatútu hl. mesta SR Bratislavy. Povinnosť inventarizovať majetok a záväzky je uvedená v § 6 ods. 3 a v § 8 ods. 4 citovaného zákona. Účtovanie rozdielov je stanovené v Postupoch účtovania v § 13. 
Kontrolovaná organizácia má vydanú smernicu o inventarizácii, podľa ktorej sa riadi pri procese inventarizácie. Interná smernica obsahuje termíny vykonania inventarizácie, spôsoby vykonania inventúry, organizovanie a postup inventarizácie, vyhotovovanie inventarizačných zápisov, správy a záverečnej správy z inventarizácie.
Riaditeľka organizácie v zmysle príkazu starostu MČ B-NM v rokoch 2009 a 2010 vymenovala ústrednú inventarizačnú komisiu za účelom inventarizovania majetku s určením účtov, u ktorých sa vykonala fyzická inventúra a dokladová inventúra. Predmetom kontroly bolo preveriť vyhotovenie inventúrnych súpisov a inventúrnych zápisov a záverečnej správy z inventarizácie a ich náväznosť na účtovný stav uvedený v hlavnej knihe a porovnanie aktív a pasív v Súvahe Uč ROPO SFOV 1-01. 

Inventarizácia K B-NM vykonaná ku dňu 31.12.2009:

	Inventarizácia bola vykonaná na základe príkazu riaditeľky KBNM ako dokladová inventarizácia finančného majetku a záväzkov: 
- bankový účet 221 100 - PÚ   -   22.344,80 €
- bankový účet 221 200 - SF    -       179,14 €
Konečné stavy finančných účtov v hlavnej knihe súhlasili so zostatkami na bankových účtoch v DEXIA banke, Slovensko a.s. k 31.12.2009.
	Organizácia nevykazovala k uvedenému dátumu žiadne pohľadávky. 
Kontrolou záväzkov bolo zistené, že organizácia vykazovala záväzky na účte 321-dodávatelia -1.472,16 €. Na účte boli zaúčtované záväzky voči dodávateľom a zostatok na účte predstavoval uhradené faktúry v januári 2010 patriace do účtovaného obdobia december 2009.
323-krátkodobé rezervy -2.819,92 €. Na účte bola zaúčtovaná tvorba krátkodobej rezervy na nevyčerpané dovolenky vrátane sociálneho a zdravotného poistenia za rok 2009.
341-daň z príjmov -113,74 €. Na účte bol zaúčtovaný záväzok voči daňovému úradu za zdaňovacie obdobie 2009.
Zdanené príjmy z prenájmu a úrokov boli vysporiadané do konca marca 2010.
355-zúčtovanie transf.rozpočtu obce a VÚC -189.504,86 €. Na tomto účte bolo zaúčtované zníženie záväzku vo vecnej a časovej súvislosti s odpismi voči zriaďovateľovi a magistrátu hl. mesta Bratislavy.  
381-náklady budúcich období - 911,99 €. Na účte boli zaúčtované výdavky budúceho obdobia, ktoré súviseli s nákladmi roku 2010.
	V súlade s účtovným stavom, uvedeným v hlavnej knihe ku dňu 31.12.2009, kontrolná skupina vykonala porovnanie aktív a pasív v Súvahe Uč ROPO SFOV      1-01. Nezistila nezrovnalosti.

Inventarizácia K B-NM vykonaná ku dňu 31.10.2010: 

	Jednalo sa o mimoriadnu inventarizáciu majetku, ktorá bola vykonaná na základe príkazu primátora hl. mesta SR Bratislavy, starostu MČ B-NM a riaditeľky K B-NM. Inventarizácia bola vykonaná ako fyzická a kombinovaná na účtoch účtovnej triedy 0 v členení na majetok Magistrátu a majetok MČ B-NM, ktorý bol zverený do správy K B-NM.
02           - Dlhodobý hmotný majetok odpisovaný:
021         -      Stavby spolu                                       174.234,88 €
z toho Magistrát
021 300  -                                                                  174.234,88 €

03           - Dlhodobý hmotný majetok neodpisovaný:
031         - Pozemky spolu                                           30.621,39 €
z toho Magistrát 
031 300  -                                                                    30.621,39 €
08           - Oprávky k dlhodobému hmotnému majetku
081         - Oprávky k stavbám                                    62.326,81 €  

z toho Magistrát
081 300 -                                                                     62.326,81 € 
	Inventarizačná komisia po vykonaní inventarizácie majetku Magistrátu odsúhlasila skutočný stav s účtovným stavom - majetok magistrátu evidovaný v účtovníctve k 31.10.2010. 
Preverením inventúrneho súpisu inventarizovaného majetku, t.j. pozemok a budova, účtovného stavu, oprávok a zostatkovej ceny neboli zistené rozdiely.

Inventarizácia K B-NM vykonaná ku dňu 31.12.2010:

	Jednalo sa o vykonanie riadnej inventarizácie majetku, záväzkov a rozdielu majetku a záväzkov s tým, že pri majetku hmotnej a nehmotnej povahy bola vykonaná fyzická inventúra, pri záväzkoch, rozdiele majetku a záväzkov dokladová inventúra. Uvedená inventarizácia bola vykonaná na základe príkazu starostu MČ    B-NM a príkazu riaditeľky K B-NM v súlade s vyššie uvedenými právnymi normami.
Inventarizácia majetku nehmotnej a hmotnej povahy:
Celková hodnota uvedeného majetku je 337.135,53 € v členení na:
- 01-dlhodobý nehmotný majetok /013 100 - softvér/                       16.296,85 €
- 02-dlhodobý hmotný majetok odpisovaný /021 stavby spolu/      223.635,12 €
  Z toho krytý z vlastných zdrojov /021 100/                                        1.657,63 € 
             MČ B-NM /021 200/                                                              47.742,61 €
             Magistrát /021 300/                                                             174.234,88 €
- 022-samostatné hnuteľné veci a súbory hnut. vecí                         58.381,77 € 
  Z toho kryté z vlastných zdrojov /022 100/                                       72.122,81 € 
             Vyradenie                                                                            - 16.255,48 €         
             MČ B-NM /022 200/                                                                 2.945,96 €
             Vyradenie                                                                                 - 431,52 €  
- 028-drobný dlhodobý hmotný majetok                                                 8.200,40 €
 Z toho krytý z vlastných zdrojov /028 100/                                           6.808,52 €  
             Vyradenie                                                                                  - 355,17 € 
             MČ B-NM /028 200/                                                                 1.747,05 €

03-dlhodobý hmotný majetok neodpisovaný /pozemky-031/                         
             Magistrát /031 300/                                                                30.621,39 €

	Celková hodnota oprávok k dlhodobému nehmotnému majetku /softvér/, dlhodobému hmotnému majetku /stavby/, k samostatným hnuteľným veciam a súborom /vlastné zdroje, MČ B-NM - zníženie o vyradenie majetku/ a oprávok k drobnému dlhodobému hmotnému majetku /vlastné zdroje - zníženie o vyradenie majetku, MČ B-NM/ je 134.898,85 €. 	
	 Ostatný majetok vedený v operatívnej evidencii a na podsúvahových účtoch organizácia evidovala ku dňa 31.12.2010 vo výške 65.104,13 € /ostatný hmotný majetok, interiérové vybavenie, výpočtová technika, evidované DHM a DNM/.
	Porovnaním stavu dlhodobého hmotného majetku a oprávok a zvýšenie oprávok za mesiac november a december 2010 s účtovným stavom v hlavnej knihe k 31.12.2010 je bez rozdielov. Inventarizácia majetku je organizáciou vykonaná na samostatných inventúrnych súpisoch.
	V mesiaci november 2010 bol vyradený dlhodobý hmotný majetok v hodnote 16.687,- € a drobný dlhodobý hmotný majetok v objeme 355,17 €. Riaditeľka organizácie požiadala starostu MČ B-NM o vyradenie prebytočného a neupotrebiteľného hnuteľného majetku v zmysle Zásad hospodárenia s majetkom hlavného mesta SR Bratislavy zvereným do správy MČ B-NM a s majetkom vlastným podľa čl. 8, ods.2, písm. a/. Kontrolou dokladov súvisiacich s vyradením uvedeného majetku  bolo zistené, že vyraďovacia komisia na základe predložených návrhov na vyradenie posúdila stav jednotlivých predmetov /poškodené, zastarané, nefunkčné/. Na výpočtovú a kancelársku techniku boli vypracované odborné posudky o technickom stave. Navrhnutý dlhodobý hmotný majetok mal nulovú zostatkovú hodnotu. V zmysle Zásad hospodárenia bol uskutočnený prieskum o prevode prebytočného a neupotrebiteľného majetku u organizácií zriadených MZ MČ B-NM. Organizácie neprejavili záujem o prevod prebytočného a neupotrebiteľného majetku. Po schválení žiadosti starostom MČ B-NM bol predmetný majetok vyradený z účtovnej a operatívnej evidencie a likvidačnou komisiou KBNM zlikvidovaný.
	Kontrolou dokladovej inventarizácie vykonanej ku dňu 31.12.2010 bolo zistené:
211         - Pokladnica – zostatok pokladničnej hotovosti bol ku koncu roka prevedený na výdavkový účet
213          - Ceniny - 869,90 €
221 200   - Bankový účet SF   - 282,81 €
222 100 - Výdavkový účet a 223 100 - Príjmový účet - zostatky na účtoch boli prevedené na účet zriaďovateľa. Konečné stavy jednotlivých účtov boli odsúhlasené so zostatkami na bankových výpisoch k 31.12.2010.
321       - Dodávatelia    - 628,93 € - zaúčtované záväzky voči dodávateľom ku      dňu 31.12.2010. Dodávateľské faktúry boli prijaté a uhradené v januári 2011 a zaúčtované do účtovaného obdobia 2010.
323          - Krátkodobé rezervy   - 4.416,82 € - zaúčtovaná tvorba krátkodobej rezervy na nevyčerpané dovolenky vrátane sociálneho a zdravotného poistenia za rok 2010.
355            - Zúčtovanie transferov z rozpočtu obce   - 187.062,98 € - nedaňové príjmy K B-NM v roku 2010 boli odvedené do rozpočtu zriaďovateľa. Príspevok na prevádzku - bežný transfer od zriaďovateľa bol použitý vo výške 251.425,36 € a rozdiel 4.354,64 € bol vrátený na účet zriaďovateľa. Na uvedenom účte je zaúčtované zníženie záväzku vo vecnej a časovej súvislosti s odpismi voči zriaďovateľovi. Dotácia z MK SR vo výške 2.000,- € na nákup literatúry v roku 2010 bola vyčerpaná.
381              - Náklady budúcich období     - 515,06 € - uhradené faktúry v roku 2010, ktoré boli zaúčtované do nákladov roku 2011.
472             - Záväzky zo sociálneho fondu    - 282,81 € - účtovný stav na bankovom účte SF bol súhlasný so stavom na uvedenom účte.
	Skutočný stav zistený dokladovou inventarizáciou všetkých účtov, ktoré boli predmetom inventarizácie boli porovnané so zostatkami v hlavnej knihe. Neboli zistené rozdiely. Taktiež tvorba a používanie prostriedkov sociálneho fondu je v súlade so zákonom č.152/1994 Z.z. o sociálnom fonde.
	V súlade s účtovným stavom uvedeným v hlavnej knihe ku dňu 31.12.2010 kontrolná skupina vykonala porovnanie aktív a pasív v Súvahe Uč ROPO SFOV      1-01.  Nezistila nezrovnalosti.
	Kontrolnej skupine boli predložené inventúrne súpisy peňažných prostriedkov v hotovosti a cenín /stravné poukážky a poštovné známky/. Peňažné prostriedky v hotovosti boli inventarizované kvartálne v kontrolovaných rokoch v súlade so zákonom č.431/2002 Z.z. o účtovníctve, v znení n.p.. Riaditeľka K B-NM vykonáva kontrolu pokladne a cenín mesačne. V poslednom štvrťroku kontrolu pokladne vykonáva komisia menovaná riaditeľkou K B-NM v rámci vyhlásenej inventarizácie. Limit pokladničnej hotovosti bol dodržiavaný, t.j. 400,- € od 2.1.2009 na pracovisku útvaru ekonomicko-technickej činnosti a 600,- € od 4.1.2010. Limit pokladničnej hotovosti v príručnej pokladni na všetkých pracoviskách KBNM bol dodržiavaný v súlade s vydanou internou smernicou, t.j. 200,- € od 2.1.2009 s výnimkou mesiacov január, február a marec - 300,- €, od 4.1.2010 bol stanovený limit pokladničnej hotovosti v príručnej pokladni na jednotlivých pracoviskách 400,- €.
	Knižnica Bratislava-Nové Mesto nakupuje knižničné dokumenty ako materiál, ktorý účtuje priamo do spotreby /501-spotrebovaný nákup/ a v účtovníctve sa sleduje iba z hľadiska čerpania rozpočtovej  položky za príslušný rok. Nákup knižničných dokumentov nespĺňa kritériá na zaradenia do dlhodobého hmotného majetku. Z uvedeného dôvodu nie je vykonávaná inventarizácia knižničného fondu v zmysle zákona č.431/2002 Z.z. o účtovníctve podľa § 29  a § 30.

k bodu 3/

	Dodatkom č.2 k Zriaďovacej listine Knižnica Bratislava-Nové Mesto, ktorý nadobudol účinnosť dňom 1.1.2010 sa zmenil spôsob hospodárenia  organizácie z príspevkovej na rozpočtovú. Príspevková organizácia hospodárila podľa rozpočtu nákladov a výnosov /rozdielom vznikol výsledok hospodárenia, ktoré ovplyvňovali odpisy vlastného majetku, rezervy a opravné položky/. Príspevková organizácia bola platcom dane z príjmu a dane z pridanej hodnoty. Rozpočtová organizácia hospodári podľa rozpočtu príjmov a výdavkov. Je napojená na rozpočet MČ B-NM. Odpisy vlastného majetku, rezervy a opravné položky sa sledujú iba účtovne a nevstupujú do výsledkov hospodárenia. Rozpočtová organizácia je oslobodená od zdaňovania dane z príjmu z vlastnej činnosti a z príjmov z nájmu. 

Rok 2009:

Výnosy z hlavnej činnosti na krytie prevádzkových nákladov v roku 2009 boli vo výške 259.843  €, t.j. 107,69 %. Z toho: 
- tržby za registračné poplatky a poplatky od čitateľov za internetové a xeroxové služby vo výške 11.541,- € /registračné dospelí 7.351,- €, registračné mládež   1.504,- €, sankčné a manipulačné poplatky 2.419,- €, poplatok za používanie internetu 217,- € a xeroxové služby 50,- €/.
	Kontrolou konta účtu 602 100 - Registračné dospelý á 3,98 €, účtu 602 110 - Registračné mládeže á 1,99 €, účtu 602 120 - Upomienky, účtu 602 150 - Strata ČP a knižničného dokumentu, účtu 602 160 - Xeroxové služby, účtu 602 170 - Burza kníh, účtu 602 180 - Burza časopisov, 602 190 - Používanie internetu, 602 200 - Jednorázové poplatky pre nečlenov knižnice a účtu 602 210 - Telefonické predĺženie výpožičnej doby neboli zistené nezrovnalosti. 
V náväznosti na uvedené poplatky boli preverené interné účtovné doklady - tržby za výpožičky podľa jednotlivých stredísk organizácie, potvrdenia pokladničnej operácie Dexie banky, vkladové lístky Dexie banky, štatistiky pokladní  jednotlivých pracovísk K B-NM a doložené potvrdenia registračných pokladní jednotlivých pracovísk. Neboli zistené nezrovnalosti.

- tržby za prenájom nebytových priestorov vo výške 652,- € /tržba za prenájom spoločenskej miestnosti na Pionierskej ul. za 55,- € a tržba za prenájom garáže   597,- €/.
	Kontrolou konta účtu 602 300 - Tržba za prenájom sály na Pi-12 a účtu 603 400 - Tržba za prenájom garáže  neboli zistené nezrovnalosti. 
	V náväznosti na uvedené boli preverené uzatvorené zmluvy organizácie s nájomcami. Prenájom spoločenskej miestnosti na Pionierskej 12 bol usmernený v roku 2009 internou smernicou, ktorá stanovila výšku poplatku na 10,- € na hodinu prenájmu. Poplatky boli uhrádzané do pokladne organizácie. Nájomné za prenájom nebytových priestorov - garáže na Pionierskej 12 so samostatným vchodom z Kraskovej ulice nájomcovi MIDOR, s.r.o. bolo zmluvne stanovené vo výške ročnej úhrady 597,48 €, resp. štvrťročnej platby základného nájomného vo výške 149,37 €. Kontrolou predpisu nájomného a úhrady neboli zistené nezrovnalosti. V súlade so zmluvnými podmienkami bolo nájomné uhrádzané štvrťročne vopred na účet prenajímateľa. 

- zúčtovanie krátkodobých rezerv z prevádzkovej činnosti predstavuje čerpanie rezervy na mzdy, vrátane sociálneho a zdravotného poistenia za nevyčerpanú dovolenku v roku 2008 vo výške 2.345,- €.
	V súlade so zákonom o účtovníctve v znení § 26 ods. 3 je povinnosť organizácie tvoriť rezervy ku dňu, ku ktorému sa zostavuje účtovná závierka. V zmysle § 26 ods. 5 sú rezervy záväzkami s neurčitým časovým vymedzením alebo výškou. Jedná sa o zúčtovanie zákonných rezerv z prevádzkovej činnosti. Pri tvorbe rezervy na nevyčerpanú dovolenku, vrátane sociálneho poistenia je u každého zamestnanca uvedený počet dní nevyčerpanej dovolenky k 31.decembru, priemerná denná mzda a výpočet sociálneho poistenia. Rezervy boli použité na účel, na ktorý boli vytvorené.

- prijaté úroky na bankových účtoch v roku 2009 boli vo výške 26,35 € /bankový účet 1805621001 - 23,03 €, bankový účet 1805625002 - 0,14 €, bankový účet 1805629003 - 1,89 € a bankový účet 1805622004 - 1,29 €/ a kurzové zisky boli vo výške 0,14 €.
	Kontrolou konta účtov 662 100, 662 200, 662 300, 662 400 a 663 000 v porovnaní s bankovými výpismi a internými účtovnými dokladmi neboli zistené nezrovnalosti.

- výnosy z bežných transferov vo výške výdavkov boli čerpané v čiastke    242.781,70 € /január 19.501,72 €, február 18.079,75 €, marec 16.303,27 €, apríl 16.263,51 €, máj 15.818,64 €, jún 26.139,47 €, júl 17.271,68 €, august 15.010,46 €, september 19.710,42 €, október 30.489,02 €, november 21.342,91 € a december 26.836,85 €/.
	Jedná sa o výnosy z bežných transferov z rozpočtu obce príspevkovej organizácie zriadenej obcou. Transfer bol poskytnutý na bežné výdavky od zriaďovateľa vo výške výdavkov.
	Kontrolou konta účtu 691 000 v porovnaní s internými účtovnými dokladmi - zúčtovanie výnosov z bežných transferov vo výške výdavkov za jednotlivé mesiace a bankovými výpismi neboli zistené nedostatky. 

- výnosy z kapitálových transferov vo vecnej a časovej súvislosti s odpismi za zverený majetok boli čerpané vo výške 2.498,- €.
	Jedná sa o výnosy z kapitálových transferov z rozpočtu obce príspevkovej organizácie zriadenej obcou. Transfer bol poskytnutý na kapitálové výdavky od zriaďovateľa vo výške odpisov, zostatkových cien a opravných položiek k dlhodobému majetku.

Rok 2010:

Bežné nedaňové príjmy celkom v roku 2010 boli vo výške 12.797,26 €  t.j. 121,10 %, z toho:

- príjmy z vlastníctva, t.j. príjmy z prenájmu garáže v uvedenom roku vo výške  609,87 € 
	Kontrolou bankových výpisov a konta účtu 648 111 - Príjmy z prenájmu nebytových priestorov bolo zistené, že v porovnaní s rokom 2009 ostala výška zmluvne stanoveného nájmu nezmenená, t.j. 149,37 € kvartálne. Realizovaná úhrada 12,39 € bola nájomcovi predpísaná v súlade s uzatvorenou zmluvou za spotrebu elektrickej energie - vyúčtovanie. 
	
- administratívne poplatky, t.j. registračné poplatky čitateľov, poplatky za upomienky, internetové a xeroxové služby vo výške 11.550,- € /registračné dospelí 7.330,- €, registračné mládež 1.810,- €, upomienky 2.486,44 €, strata ČP a knižn. dokumentu 316,75 €, xeroxové služby 36,29 €, burza kníh 90,61 €, používanie internetu 98,33 €, telefonické predĺženie  výpožičnej doby 6,18 €/.
	V náväznosti na kontrolu účtov 602 100 /registračné dospelých á 4 €/, 602 110 /registračné mládež á 2 €/, 602 120, 602 150, 602 160, 602 170, 602 190 a 602 210 boli preverené tržby za výpožičky za rok 2010 podľa jednotlivých stredísk organizácie, potvrdenia pokladničnej operácie Dexie banky, vkladové lístky Dexie banky, štatistiky pokladní jednotlivých pracovísk K B-NM a doložené potvrdenia registračných pokladní jednotlivých pracovísk. Kontrolná skupina nezistila nedostatky.

- úroky z účtov finančného hospodárenia vo výške 12,79,- €. 
	Jedná sa o prijaté úroky na príjmovom účte organizácie. Kontrolou konta účtu 662 100 v porovnaní s bankovými výpismi a internými účtovnými dokladmi neboli zistené nezrovnalosti.

- granty a transfery - v mesiaci apríl 2010 K B-NM prijala zo štátneho rozpočtu Ministerstva kultúry SR dotáciu na nákup literatúry v objeme 2.000,- €. Poskytnutá dotácia bola vyčerpaná v plnej výške.
	V súvislosti s uvedeným bol preverený výpis z účtu 1805625010 zo dňa 23.04.2010 o poskytnutí dotácie z rozpočtu MK SR na základe uzatvorenej zmluvy č.MK-34/210/2.5, ktorej predmetom je podpora realizácie projektu s názvom Kniha - zdroj poznania a oddychu - nákup knižničného fondu. Poskytnutá dotácia bola účelovo viazaná iba na realizáciu projektu. Prijímateľ sa zaviazal financovať projekt aj z iných zdrojov, najmenej vo výške 5 % /320,- €/ z celkového rozpočtu podporeného projektu.
	Z dotácie MK SR bol zakúpený knižný fond o veľkosti 286 k.j., zo spolufinancovania 127 k.j.. Celkovo bolo zakúpených 413 k.j.. K B-NM pri realizácii dotácie postupovala v zmysle zákonov č.502/2001 Z.z. a 523/2004 Z.z.
	Kontrolou finančného vyúčtovania poskytnutej dotácie na knihy z MK SR a spolufinancovania projektu K B-NM neboli zistené nedostatky. Finančné vyúčtovanie tvoril zoznam zakúpeného knižného fondu, faktúry, objednávky, dodávatelia, spôsob úhrady /prevodom - bankové výpisy/ deň, suma.
	Na žiadosť kontrolovanej organizácie Dexia banka vydala potvrdenie, že     K B-NM č. účtu 1805620009 nevznikli výnosy po vyčerpaní dotácie vo výške    2.000,- € ku dňu 31.7.2010.
	Kontrolou výnosov z hlavnej činnosti na krytie prevádzkových nákladov, resp. bežných nedaňových príjmov za kontrolované obdobie neboli zistené nedostatky.

k bodu 4/

	Vykonanou kontrolou, zameranou na bežné výdavky, resp. náklady na hlavnú činnosť boli zistené nasledovné skutočnosti :

	Náklady na hlavnú činnosť organizácie na rok  2009 boli rozpočtované celkovo v objeme 256.257,- €, úpravou rozpočtu boli schválené vo výške 260.297,- €             a použitie predstavovalo 255.422,- €.  Na rok 2010 bol rozpočet výdavkov schválený v objeme 255.780,- € a čerpanie bolo vo výške 253.425,36 €. Rozpočtovým opatrením starostu MČ B-NM č.20 bolo povolené čerpanie finančných prostriedkov   z bývalého účtu fondu reprodukcie v zostatkovej hodnote 3.057,42 € na nákup hmotného majetku, t.j. nákup kancelárskeho nábytku a výpočtovej techniky do centrálnej knižnice na Pionierskej ul. a na pobočku Kutuzovova 15/A.
	Preverením dokladov, preukazujúcich čerpanie výdavkov v hodnotenom období bolo  zistené nasledovné :          
	Mzdové náklady boli pre rok 2009 schválené v objeme 120.160,- € a čerpané boli vo výške 119.807,- €. Na rok 2010 boli výdavky na mzdy pre 14 zamestnancov organizácie  schválené vo výške 123.160,- € a čerpané boli vo výške 123.155,33  €.             
	Kontrolou, zameranou na výkon prác na dohodu o vykonaní práce mimo pracovného pomeru  neboli zistené nedostatky. Organizácia v roku 2009  uzatvorila    5 dohôd o vykonaní práce a 1 dohodu o brigádnickej práci študenta na správu          a údržbu VT a prípravu a realizáciu podujatí. Predmetná dohoda o brigádnickej práci študenta bola uzatvorená na dobu určitú od 4.5.2009 do 31.12.2009. Kontrolovaná organizácia vypovedala v zmysle § 228 bod 2, ZP uvedenú dohodu. V roku 2010  kontrolovaný subjekt uzatvoril 5 dohôd o vykonaní práce. Predmetom dojednanej pracovnej úlohy boli údržbárske práce, zabezpečenie vykurovania v zimnom období a iné pracovné úlohy. V súlade s § 224, ods. 2 písm. d/ Zákonníka práce,  preverovaná organizácia vedie evidenciu dohôd o prácach vykonávaných mimo pracovného pomeru. 
	Náklady na cestovné boli v roku 2009 čerpané vo výške 496,- € oproti rozpočtu vo výške 500,- €. V roku 2010 boli  výdavky  na uvedenú položku schválené vo výške 600,- € a čerpanie predstavovalo 446,15 €. Kontrolou účtovných dokladov bolo zistené, že sa jednalo o výdavky na cestovné náhrady, ako služobné cesty, cestovné MHD, preplatenie 50% z hodnoty predplatných kupónov MHD zamestnancom zabezpečujúcim pracovné úlohy, určených riaditeľkou organizácie internou smernicou /napr. VPD č. 12/09, 20/09, 44/09, 11/10, 75/10, 98/10 a i./.        K výdavkovým pokladničným dokladom boli doložené požadované doklady, ako cestovné lístky, pozvánka na SC, cestovný príkaz na SC schválený riaditeľkou organizácie, doklady o úhrade cestovného a o ubytovaní pri SC, správa zo SC.

	Náklady na energie boli na rok 2009 schválené v objeme 18.200,- € a čerpané boli vo výške 17.980,- €. Na rok 2010 boli výdavky na energie, vodné, stočné            a telekomunikačné služby schválené v objeme 26.225,- € a čerpané boli vo výške 22.739,65 €, z toho výdavky na energie vo výške 15.896,01 €, na vodné, stočné         a odvod zrážkovej vody vo výške 616,86 € a na poštovné a telekomunikačné služby /telefónne poplatky, koncesionárske poplatky za rozhlasové a televízne prijímače      a internetové pripojenia, poštové služby/ vo výške 6.226,78 €. 
	Náklady na materiál boli na rok 2009 rozpočtované v čiastke 35.601,- €            a čerpané boli vo výške 32.945,- €. Z toho na nákup kancelárskych a knihovníckych potrieb bolo z rozpočtovaných 2.655,- € čerpaných 2.651,- €. Na nákup hmotného majetku bolo celkovo čerpaných 5.730,- € oproti rozpočtovanej čiastke 8.050,- €,       z toho na nákup drobného hmotného majetku /interiérové vybavenie, prídavné zariadenie k VT do 170,- €/ bolo z rozpočtu čerpaných 1.278,- € a na nákup drobného dlhodobého majetku /VT, knižničné zariadenia od 170,- € do 1.700,- €/ bolo čerpaných 4.452,- €. Na ostatný drobný nákup /kľúče, diskety, koberce, žiarivky, kvetináče, vybavenie kuchyniek a i./, rozpočtovaný v čiastke 1.786,- € bolo čerpaných 1.435,- €.  
V roku 2010 boli rozpočtované výdavky na materiál v objeme 37.600,- €          a čerpané boli vo výške 37.391,68 €. Jednalo sa o nákup všeobecného materiálu, najmä kancelárskych potrieb, čistiacich prostriedkov, tlačív, materiálu na drobnú údržbu a i. /pol. 633006/ vo výške 5.988,88 €, čo predstavovalo mierne prekročenie oproti rozpočtu vo výške 5.850,- €. Výdavky na nákup interiérového vybavenia /pol. 633001, ako napr. výmena opotrebovaných regálov na knihy/ boli vo výške   2.478,88 € oproti rozpočtovanej čiastke 2.500,- €. Mierne prekročenie rozpočtovaných výdavkov bolo aj pri nákupe výpočtovej techniky /pol. 633002/, kde čerpanie bolo vo výške 3.114,46 € oproti rozpočtu vo výške 3.000,- €. Skutočné čerpanie rozpočtu vo výške 24.750,- € na  nákup kníh, časopisov, novín a odborných publikácií /pol. 633009/ bolo v objeme 24.427,43 €. Rozpočtované výdavky na reprezentačné účely /pol. 633016/ vo výške 500,- € boli čerpané vo výške 492,86 €. 
	Kontrolná skupina náhodným výberom preverila doklady, týkajúce sa čerpania vyššie uvedených výdavkov v hotovosti a bezhotovostne, kde bolo zistené nasledovné : 
	Výdavkové pokladničné doklady, resp. faktúry boli doložené dokladmi súvisiacimi s účtovnou operáciou /objednávka odsúhlasená riaditeľkou, dodací list, príjemka, doklad preukazujúci vykonanie finančnej kontroly, doklad o nákupe             z registračnej pokladnice a i./. Výdavkový pokladničný doklad bol vystavený na meno príjemcu, ktorý svojím podpisom potvrdil prevzatie hotovosti. Výdavkové a príjmové pokladničné doklady boli zaevidované v pokladničnej knihe, preukazujúcej stav         a pohyb peňažných prostriedkov v hotovosti. 
	Za účelom úhrady výdavkov z položky 633016 - reprezentačné, má organizácia vydanú internú smernicu vrátane dodatku pre čerpanie výdavkov na reprezentačné účely. Kontrolou pokladničných dokladov neboli zistené nedostatky.   Potvrdenia z registračných pokladníc boli opatrené pečiatkou predajcu a obsahovali účel použitia nákupu /napr. pracovná porada, delegácia zo zahraničia a i./. Z dôvodu prechodu na Euro, kontrolná skupina odporúča aktualizovať internú smernicu z roku 1998 vrátane dodatku z roku 2000. 
	Kontrolou dodržiavania denného limitu pokladničnej hotovosti stanoveného riaditeľkou organizácie pre rok 2009 vo výške 400,- € a pre rok 2010 vo výške 600,- €  neboli zistené nedostatky.
	Kontrolou, zameranou na dodržiavania ustanovení zákona č. 502/2001 Z.z.     o finančnej kontrole a vnútornom audite v súvislosti s výkonom predbežnej finančnej kontroly pri nákupe v hotovosti bolo zistené, že predmetná finančná kontrola nebola  v prevažnej miere v období roku 2009 vykonávaná v súlade s citovaným zákonom /napr. VPD č. 26, 27, 45, 51, 177, 182/2009 a iné/.  Z písomného vyjadrenia  vedúcej útvaru ekonomicko - technickej činnosti, poverenej vykonávaním predbežnej finančnej kontroly vyplýva, že výkon predmetnej finančnej kontroly nebol zabezpečený z dôvodu jej  pracovnej vyťaženosti /200 hod. nadčasov/. K  31.1.2009 bol rozviazaný pracovný pomer v skúšobnej dobe s pracovníčkou na ÚETČ               a príkazom bývalej riaditeľky K B-NM bolo vedúcej ÚETČ nariadené zastupovanie všetkých jej pracovných činností, vyplývajúcich z pracovnej náplne vrátane pokladne. 
	Nakoľko neboli zistené nezrovnalosti pri vykonávaní predmetnej finančnej kontroly pri nákupe v hotovosti za obdobie roku 2010, kontrolná skupina neodporúča prijímať nápravné opatrenie na odstránenie zistených nedostatkov.			V súvislosti s vyššie uvedeným ukončením pracovného pomeru nebol kontrolnej skupine predložený doklad preukazujúci vykonanie inventarizácie pokladnice v zmysle § 184 ZP.
	Ďalej bolo kontrolou zistené, že všetky dodávateľské faktúry boli zaevidované v knihe faktúr s uvedením ich splatnosti. K faktúram boli vystavené platobné poukazy, obsahujúce požadované údaje podľa predtlače /názov a adresa dodávateľa, sumu, bankové spojenie a účel platby/, ako aj preukázanie vykonania priebežnej finančnej kontroly v súlade so zákonom č. 502/2001 Z.z. o finančnej kontrole a vnútornom audite v znení n.p. a vnútornej smernici k citovanému zákonu.
	Na rok 2009 boli rozpočtované náklady na opravy a údržbu v objeme      6.650,- € a čerpanie  bolo vo výške 3.505,- €. Na rok 2010 boli rozpočtované výdavky na rutinnú a štandardnú údržbu v objeme 9.000,- € a čerpanie bolo vo výške    8.853,- €.          
	Kontrolou bolo zistené, že v sledovanom období preverovaná organizácia       v rámci uvedenej položky zabezpečila v hotovosti a bezhotovostne drobné opravy     a bežnú údržbu menšieho rozsahu, ako napr. VPD č. 47/09 – 40,- € - oprava fontány, fa č. 4/09 - 45,41 € - oprava el. písacieho stroja, fa č. 22072009 – 152,- €                         - odstránenie závad elektroinštalácie a el. spotrebičov,  fa č. 262009 - 62,36 €            - dodávka a montáž zálohovacieho akumulátora v poplachovej centrále na Pionierskej ul., fa č. 15/10 - 83,30 € - zámočnícke práce, fa č. 236042010 - 40,86 €     - vodoinštalatérske práce na Pionierskej ul., fa č. 272010 - 149,94 € - zámočnícke práce  a iné opravy, súvisiace s chodom organizácie.
	Taktiež bolo zistené, že v roku 2009 K B-NM zabezpečila  práce väčšieho rozsahu, súvisiace s opravou a údržbou, vykonané dodávateľskými subjektmi. Jednalo sa o :
- fa č. 522009 - 722,16 € - oprava osvetlenia v centrálnej knižnici a dvoch pobočkách,
- fa č. 190709 – 1.051,- € - dodávka a montáž telefónnej ústredne. Bol predložený protokol o zaradení majetku do používania dňa 19.7.09 s invent. číslom 1/756/PU      a majetok je vedený na podsúvahovom účte 756001 / t.j. DHM od 170,- € do     1.700,- € /.
- fa č. 82009 – 550,- € - maliarske a natieračské práce /náter fasády a odkvapovej rúry na Pionierskej ul./,
 	V priebehu roka 2010 sa jednalo o zabezpečenie nasledovných prác väčšieho rozsahu :
- fa č. 42010 - 505, 40 € - natieračské práce /náter dverí a zárubní/,
- fa č. 0310 – 449,- € - klampiarske a izolačné práce,
- fa č. 560110 - 609,43 € - oprava a montáž stropného osvetlenia na Pionierskej ul.,
- fa č. 570110 - 707,48 € - oprava a montáž stropného osvetlenia na Kutuzovovej ul.,
- fa č. 2010050- 636,24 € - dodávka a montáž 5 ks interiérových dverí,
- fa č. 1202010 - 690,20 € - murárske a maliarske práce na  pobočke Kutuzovova,

	Preverením fakturácie v súvislosti s čerpaním výdavkov na opravy a údržbu bolo zistené, že použitie finančných prostriedkov bolo vopred odsúhlasené v súlade so zákonom č. 502/2001 Z.z. o finančnej kontrole a vnútornom audite v znení n.p..                                                                   Faktúry boli doložené ostatnými dokladmi, týkajúcimi sa zabezpečenia objednaných dodávok /objednávka, súpis vykonaných prác a dodaného materiálu vrátane cenového rozpisu /. 
	Kontrolou, zameranou na  dodržiavanie postupu pri verejnom obstarávaní tovaru, služieb a prác podľa  zákona č. 25/2006 Z.z. o verejnom obstarávaní v znení n.p. a  podľa  internej smernice č. 3/2010 k citovanému zákonu  metódou zadávania zákazky s nízkou hodnotou bolo zistené, že preverovaný subjekt v sledovanom období nekonal v súlade s vyššie citovaným zákonom a internou smernicou pri obstarávaní prác v náväznosti na  stanovenú  predpokladanú cenu prác v súvislosti  s prieskumom trhu. /do 33.200,- € - potreba prieskumu trhu..., od 33.200,- € - potreba prieskumu trhu.../, t.j. organizácia mala realizovať V.O. pri prácach už od 0,1 € do 33.200,- €. Uvedený nedostatok bol počas kontroly odstránený spracovaním novej smernice o V.O..
	Kontrolou bolo ďalej zistené, že čerpanie výdavkov z položky 635002 - rutinná a štandardná údržba výpočtovej techniky súviselo aj so zabezpečením služieb          v oblasti prevádzky a rozvoja knižničného informačného systému Dawinci na základe Zmluvy o dielo na dobu určitú, t.j. vždy na dobu 1 roka. Kontrolou účtovných dokladov /fa č. 200900083, 200900145, 201000149 a i./ neboli zistené nedostatky. Cena za služby /1.303,53 €/rok/ bola fakturovaná v zmysle uzatvorenej zmluvy          a platby boli uskutočnené v 4 kvartálnych splátkach po 325,88 €.
	V roku 2009 boli náklady na ostatné služby schválené vo výške 23.240,- €       a čerpané boli vo výške 21.754,- €. V roku 2010 boli uvedené výdavky schválené vo výške 16.560,- € a čerpané boli v čiastke 15.675,79 €. V rámci ostatných služieb boli v kontrolovanom období zabezpečené rôzne školenia a semináre /pol. 637001/,  všeobecné služby /pol. 637004/, ako propagačné a tlačiarenské práce, fotografické práce, revízne práce a ostatné drobné služby. V rámci uvedenej položky boli zabezpečené aj deratizačné práce vo všetkých prevádzkach K B-NM. Preverením bolo zistené, že výkon deratizačných prác /jarná a jesenná deratizácia/ bol zabezpečený na základe uzatvorenej zmluvy o dielo na dobu neurčitú, vrátane           3 dodatkov k predmetnej zmluve. Kontrolou fakturovanej čiastky za uvedený výkon /fa č. 52009, 112009, 22010, 102010/ neboli zistené nezrovnalosti. Cena za dodané služby bola fakturovaná v súlade so zmluvou, resp. jej dodatkom. O vykonaní DDD prác bol vypracovaný protokol, ako aj rozpis prevedených prác, ktoré boli preukázateľne prevzaté poverenými zamestnancami jednotlivých prevádzok.    	Čerpanie výdavkov z položky 637004 - všeobecné služby súviselo aj                 s poskytovaním služieb technika PO a BOZP na základe uzatvorenej zmluvy, vrátane 2 dodatkov k predmetnej zmluve na dobu neurčitú. Fakturovaná čiastka za predmetný výkon  t.j. 79,- € kvartálne bola v súlade so zmluvne dojednanou cenou /fa č. 20090450, 20090223, 20090691, 20100249, 20100766 a i./.
	 Z položky 637005 boli čerpané výdavky na špeciálne služby na základe uzatvorených zmlúv na dobu neurčitú, t.j. zabezpečenie ochrany objektu na Kutuzovovej ul. a poskytovanie služieb v oblasti spracovania poplachového signálu   z objektu chráneného poplachovým systémom na hlásenie narušenia, inštalovaného v priestoroch na Pionierskej ul.. Kontrolou fakturácie v súlade s uzatvorenými zmluvami /fa č. 290364, 290365,292727,292726, 20101874, 20102575, 20107980   a i./ neboli zistené odchylky.

Záver:

	Z vykonanej kontroly rozpočtovej organizácie Knižnica Bratislava-Nové Mesto vyplýva, že na preverovaných úsekoch činnosti kontrolnou skupinou neboli zistené závažnejšie nedostatky. Vzhľadom k vyššie uvedenému nebolo potrebné prijať nápravné opatrenia. 
Záznam o vykonanej kontrole je zohľadnený v predkladanej správe o kontrole. K ostatným zisteniam sa zodpovední pracovníci vyjadrili a kontrolná skupina po zvážení akceptovala ich zdôvodnenia, resp. pracovníci v priebehu vykonávania kontroly zistené nedostatky odstránili.
Finančné hospodárenie kontrolovanej organizácie za obdobie rokov 2009 – 2010 súviselo so zabezpečovaním kultúrnych služieb v MČ B-NM, čerpanie príjmov a výdajov bolo v súlade so schváleným rozpočtom, resp. prijatými rozpočtovými opatreniami.
	Kontrolná skupina záverom hodnotí prístup poverených zamestnancov kontrolovaného subjektu k plneniu si svojich pracovných úloh ako zodpovedný a na požadovanej úrovni.